**NÁVRH**

**R Á M C O V Á D O H O D A**

**č. SVO-RVO2-2024/000816-xxx**

na

dodanie informačno-komunikačných technológií (IKT zariadení) uzatvorená podľa § 269 ods. 2 zákona
č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a zákona
č. 343/2015 Z. z. o verejnom obstarávania o zmene a doplnení niektorých zákonov (ďalej len „ZVO“)

(ďalej len „rámcová dohoda“ alebo „dohoda“)

Zmluvné strany

**Objednávateľ: Slovenská republika zastúpená Ministerstvom vnútra Slovenskej republiky**

Sídlo: Pribinova 2, 812 72 Bratislava

IČO: 00 151 866

IČ DPH:

Štatutárny orgán: <meno a priezvisko>

Zastúpené: <meno – funkcia>

Bankové spojenie: Štátna pokladnica

IBAN/SWIFT:

(ďalej len „Objednávateľ“)

a

**Dodávateľ (1/2/3/... z 5):** **<Obchodné meno / Názov>**

Sídlo:

IČO:

DIČ:

IČ DPH:

Zastúpená:

Zapísaná:

Bankové spojenie:

Číslo účtu – IBAN:

(ďalej len „Dodávateľ“)

(Objednávateľ a Dodávateľ ďalej spoločne len „účastníci dohody“ a samostatne každý aj ako „účastník dohody“)

**PREAMBULA**

1. Táto dohoda je výsledkom centrálneho verejného obstarávania, ktoré bolo vyhlásené <....> ako nadlimitná zákazka na predmet s názvom: „***Rámcová dohoda na nákup informačno-komunikačných technológií (IKT zariadení)***“, zadávaná Objednávateľom postupom podľa § 66 ZVO, vyhlásená oznámením o vyhlásení verejného obstarávania uverejneným v Úradnom vestníku EÚ č. *<....>* zo dňa *<....>* a vo Vestníku verejného obstarávania č. *<....>* zo dňa *<....>* pod sp. značkou *<....>*, (ďalej len „verejné obstarávanie“ alebo „súťaž“).
2. Objednávateľ v zmysle ustanovenia § 15 ZVO zrealizoval centrálne verejné obstarávanie pre viacerých verejných obstarávateľov, ktorými podľa § 15 ods. 6 ZVO okrem Ministerstva vnútra Slovenskej republiky sú i jeho rozpočtové a príspevkové organizácie, ako verejní obstarávatelia podľa § 7 ods. 1 písm. d) ZVO, iní verejní obstarávatelia podľa § 7 ods. 1 písm. a) ZVO a ich rozpočtové a príspevkové organizácie ako verejní obstarávatelia podľa § 7 ods. 1 písm. d) ZVO (ďalej aj ako „Prijímatelia“). V prípade, že čiastkovú dohodu uzatvorí ktorýkoľvek z Prijímateľov, vzťahujú sa na neho primerane práva a povinnosti Objednávateľa z tejto rámcovej dohody.
3. Na základe vyhodnotenia ponúk vo verejnom obstarávaní bola vybratá ponuka Dodávateľa ako ponuka úspešného uchádzača. Vzhľadom na túto skutočnosť a predloženú ponuku Dodávateľa sa účastníci dohody v slobodnej vôli a v súlade s platnými právnymi predpismi rozhodli uzatvoriť túto dohodu, ktorá upravuje práva a povinnosti účastníkov dohody pri dodaní predmetu dohody Dodávateľom Objednávateľovi.
4. V súlade s ustanovením bodu 24. súťažných podkladov k predmetnému verejnému obstarávaniu sa dohoda uzatvára s piatimi úspešnými uchádzačmi, ktorí sa na základe výsledku vyhodnotenia ponúk v predmetnej zákazke umiestnili na prvých piatich miestach v poradí, a to:

1. [●], so sídlom [●], IČO: [●]

2. [●], so sídlom [●], IČO: [●]

3. [●], so sídlom [●], IČO: [●]

4. [●], so sídlom [●], IČO: [●]

5. [●], so sídlom [●], IČO: [●]

1. Dodávateľ vyhlasuje a potvrdzuje, že spĺňa všetky podmienky a požiadavky stanovené vo verejnom obstarávaní, tejto dohode a potrebné pre dodanie predmetu tejto dohody. Dodávateľ zároveň vyhlasuje, že je spôsobilý uzatvoriť túto dohodu a riadne plniť záväzky z nej vyplývajúce a že disponuje všetkými oprávneniami požadovanými príslušnými orgánmi a v zmysle príslušných právnych predpisov.
2. Objednávateľ vyhlasuje, že ako ústredný orgán štátnej správy Slovenskej republiky je oprávnený a spôsobilý uzatvoriť túto dohodu a riadne plniť záväzky v nej obsiahnuté.
3. Pre vylúčenie pochybností, v prípade, že v dohode nie je špecifikované, či ide o kalendárny alebo pracovný deň, myslí sa kalendárny deň.
4. **PREDMET A ÚČEL DOHODY**
	1. Účelom tejto dohody je rámcová úprava podmienok pre dodanie informačno-komunikačných technológií (IKT zariadení) a služieb s nimi súvisiacich, vrátane zakotvenia podmienok pre zadávanie jednotlivých zákaziek prostredníctvom čiastkových dohôd upravených v čl. 3 tejto dohody, ktoré budú prispôsobené vždy aktuálnym požiadavkám Objednávateľa (ďalej ako „čiastkové dohody“).
	2. Predmetom dohody je úprava rámcových práv a povinností účastníkov dohody v súvislosti so záväzkom Dodávateľa dodať Objednávateľovi informačno-komunikačné technológie a služby s nimi súvisiace v zmysle tejto dohody a v zmysle Prílohy č. 1(ďalej len „predmet dohody“). Predmetom tejto dohody je aj záväzok Objednávateľa dodaný predmet dohody prevziať a zaplatiť Dodávateľovi cenu dohodnutú účastníkmi dohody v súlade s čl. 2 tejto dohody. Technické parametre predmetu dohody sú uvedené v Prílohe č. 1 a v jednotlivých čiastkových dohodách, príp. objednávkach na menšiu zákazku.
	3. Dodávateľ sa zaväzuje dodať predmet dohody na základe a za podmienok stanovených v čiastkových dohodách alebo objednávkach na menšiu zákazku uzatvorených v súlade s touto dohodou. Účastníci dohody sa dohodli, že Objednávateľ je oprávnený modifikovať parametre predmetu dohody zohľadňujúc technický vývoj a výhodnosť pre Objednávateľa pri uzatváraní jednotlivých čiastkových dohôd počas doby platnosti tejto dohody alebo pri zadávaní objednávok na menšiu zákazku.
	4. Účastníci dohody berú na vedomie, že predpokladaný predmet dohody uvedený vo verejnom obstarávaní a vyjadrený v tejto dohode a v Prílohe č. 1 predpokladaným počtom a druhom tovarov a  súvisiacich služieb nie je záväzný na plnenie dohody a jednotlivé plnenia sa budú vždy realizovať na základe potrieb Objednávateľa a uzavretej čiastkovej dohody alebo objednávky na menšiu zákazku. Objednávateľ nie je povinný počas trvania tejto dohody uzavrieť čiastkové dohody a objednávky na menšie zákazky.
	5. Dodávateľ si je vedomý skutočnosti, že Objednávateľ v zmysle súťažných podkladov môže uzavrieť rámcovú dohodu s viacerými úspešnými uchádzačmi z verejného obstarávania a následne uzatvárať čiastkové dohody podľa výsledku opätovného otvorenia súťaže s niektorým z týchto úspešných uchádzačov a pre prípad, že sa tak stane, s tým v plnom rozsahu a bez výhrady súhlasí.
5. **CENA**
	1. Maximálna celková cena za plnenie predmetu dohody, t.j. maximálna celková cena všetkých zákaziek zadávaných na základe tejto rámcovej dohody je vo výške **265 345 756,-** *Eur* bez DPH (slovom: *dvestošesťdesiatpäť miliónov tristoštyridsaťpäťtisíc sedemstopäťdesiatšesť eur bez DPH).*
	2. Celková cena za plnenie uskutočnené na základe čiastkových dohôd a objednávok na menšiu zákazku uzatvorených v súlade s touto dohodou je závislá od výšky vyčleneného finančného limitu na dodanie predmetu dohody po dobu platnosti tejto dohody a požiadaviek Objednávateľa. V cene sú zahrnuté všetky náklady súvisiace s plnením záväzku Dodávateľa podľa tejto dohody.
	3. Jednotkové ceny jednotlivých častí za dodanie predmetu dohody sú maximálnymi cenami po dobu plnenia tejto dohody, zahŕňajú všetky náklady Dodávateľa spojené so splnením jeho záväzku voči Objednávateľovi (t.j. najmä celkové dopravné náklady) a sú uvedené v Prílohe č. 2tejto dohody.
	4. Faktúru za príslušnú časť poskytnutého plnenia podľa tejto dohody je Dodávateľ oprávnený vystaviť najskôr 5 dní po dni riadneho a včasného dodania predmetu dohody. Dodávateľ je povinný predložiť Objednávateľovi spolu s faktúrou i príslušné čiastkové dohody / objednávky na menšiu zákazku a príslušné preberacie protokoly, ktoré budú neoddeliteľnou súčasťou faktúry. Faktúra môže byť vyhotovená len na základe Objednávateľom podpísaného preberacieho protokolu. Faktúra musí obsahovať všetky náležitosti daňového a účtovného dokladu podľa ustanovenia § 10 zákona č. 431/2002 Z. z. o účtovníctve v znení neskorších predpisov, náležitosti daňového dokladu podľa ustanovenia § 74 zákona č. 222/2004 Z. z. o dani z pridanej hodnoty v znení neskorších predpisov. Dodávateľ doručí faktúru Objednávateľovi elektronicky prostredníctvom ústredného portálu verejnej správy alebo prostredníctvom e-mailu na e-mailovú adresu efaktura@minv.sk.
	5. Platbu vykoná Objednávateľ na základe riadne vystavenej faktúry na bankový účet Dodávateľa uvedený v záhlaví čiastkovej dohody, a to do 30 dní odo dňa jej riadneho doručenia Objednávateľovi podľa predchádzajúceho odseku.
	6. Pre účely tejto dohody sa za dátum úhrady faktúry zo strany Objednávateľa považuje dátum odpísania platenej sumy z účtu Objednávateľa.
	7. Ak faktúra nebude obsahovať všetky náležitosti podľa bodu 2.4 a/alebo bude nesprávna a/alebo jej súčasťou nebude preberací protokol, riadne podpísaný oprávnenou osobou Objednávateľa, Objednávateľ má právo vrátiť faktúru Dodávateľovi na opravu alebo doplnenie. V takom prípade začne nová 30 dňová lehota splatnosti faktúry plynúť po doručení riadne opravenej alebo doplnenej faktúry.
	8. Ďalšie platobné podmienky, podmienky fakturácie, dodacie podmienky a sankčné nároky s tým súvisiace môžu byť upravené aj v jednotlivých čiastkových dohodách / objednávkach na menšiu zákazku.
6. **ČIASTKOVÉ DOHODY**
	1. Táto dohoda sa realizuje prostredníctvom uzatvárania čiastkových dohôd až do vyčerpania vyčleneného finančného limitu podľa bodu 2.1 tejto dohody, alebo uplynutia doby trvania rámcovej dohody, podľa toho, ktorá skutočnosť nastane skôr. Objednávateľ je oprávnený na základe tejto dohody uzatvárať čiastkové dohody s Dodávateľom v zmysle osobitných dojednaní s Objednávateľom.
	2. Dodávatelia sa zaväzujú zúčastniť sa v súlade s ust. § 83 ods. 5 písm. b) ZVO opätovného otvorenia súťaže, v ktorej bude Objednávateľ vyberať z Dodávateľov jedného, s ktorým pre konkrétny predmet uzavrie čiastkovú dohodu. V prípade, ak sa ten istý Dodávateľ nezúčastní troch (3) po sebe nasledujúcich opätovných otvorení súťaží, je povinný zaplatiť Objednávateľovi zmluvnú pokutu vo výške 10.000,- eur (slovom: desaťtisíc eur), a to do troch pracovných dní odo dňa doručenia písomnej výzvy Objednávateľa Dodávateľovi na zaplatenie zmluvnej pokuty. Zmluvná pokuta môže byť v prípade opakovaného porušenia povinnosti uložená opakovane. Dodávateľ berie na vedomie, že nezúčastnenie sa celkovo 10-tich otvorení súťaže sa považuje za podstatné porušenie rámcovej dohody, ktoré zakladá Objednávateľovi právo odstúpiť od tejto rámcovej dohody s Dodávateľom.
	3. Objednávateľ sa zaväzuje za podmienok stanovených touto dohodou a výzvou na predloženie ponuky (ďalej len „Výzva“) uzatvoriť v súlade s ust. § 83 ZVO po výbere na základe opätovného otvorenia súťaže
	 s vybraným Dodávateľom čiastkovú dohodu, na základe ktorej bude vybraný dodávateľ povinný dodávať tovar a s ním súvisiace služby Objednávateľovi.
	4. Podrobný postup pri opätovnom otvorení súťaže podľa § 83 ods. 5 písm. b) ZVO bude uvedený vo Výzve, ktorú zašle Objednávateľ všetkým Dodávateľom. Výzve bude predchádzať písomná konzultácia s dodávateľmi o požadovanej špecifikácii, množstve, lehote a  mieste dodania. Výzva bude obsahovať špecifikáciu a množstvo tovarov, ktoré sa majú súťažiť, miesto dodania, požadované dodacie termíny, lehotu, v ktorej musia dodávatelia predložiť svoju ponuky, informáciu o tom, či sa použije elektronická aukcia a dôležité informácie týkajúce sa priebehu elektronickej aukcie v zmysle § 54 ZVO.
7. Výzvu v súlade s § 83 ods. 5 písm. b) ZVO predloží Objednávateľ dodávateľom písomne prostredníctvom informačného systému používaného Objednávateľom na komunikáciu vo verejnom obstarávaní, spolu s návrhom čiastkovej dohody. Výzva musí obsahovať najmä špecifikáciu predmetu čiastkovej zákazky, lehotu a miesto plnenia čiastkovej zákazky, určenie Objednávateľa čiastkovej dohody s ktorým sa čiastková dohoda uzatvorí, termín do ktorého musí dodávateľ predložiť svoju ponuku.
	1. Objednávateľ si vyhradzuje právo čiastkovú zákazku s predpokladanou hodnotou nižšou ako 50 000,- eur bez DPH (tzv. „menšia zákazka“) zadať zjednodušeným režimom, v rámci ktorého nebude použitá elektronická aukcia a lehota na predkladanie ponúk stanovená vo Výzve bude prispôsobená okolnostiam konkrétnej menšej zákazky v rozpätí dvoch (2) až piatich (5) pracovných dní vrátane písomnej konzultácie s dodávateľmi. Výsledkom opätovného otvorenia súťaže na takúto menšiu zákazku môže byť namiesto čiastkovej dohody tiež objednávka (tzv. „objednávka na menšiu zákazku“). Lehota dodania bude stanová individuálne, nie však kratšia ako sedem (7) dní a dlhšia ako tridsať (30) dní od nadobudnutia účinnosti čiastkovej dohody, príp. vystavenia objednávky.
	2. Ceny tovarov a s nimi súvisiacich služieb ponúknuté Dodávateľmi v predloženej ponuke v rámci konkrétneho zadania zákazky v opätovnom otvorení súťaže podľa tohto článku musia byť zhodné alebo nižšie ako maximálne ceny tovarov, ktoré boli predložené jednotlivými Dodávateľmi vo verejnom obstarávaní podľa písm. C Preambuly tejto dohody.
	3. V ponukách Dodávateľov musia byť dodržané minimálne požadované technické špecifikácie tovarov podľa Výzvy. Dodávateľ je oprávnený nahradiť tovar, ktorého dodanie je predmetom tejto dohody, a to za podmienky, že pôjde o obdobný tovar rovnakej továrenskej značky, pričom tento musí spĺňať rovnaké alebo vyššie parametre ako sú uvedené v Prílohe č. 1 tejto dohody. Dodávateľ je v takom prípade povinný predložiť potvrdenie od výrobcu alebo zástupcu výrobcu, že obdobný tovar spĺňa rovnaké alebo vyššie parametre, ako sú uvedené v Prílohe č. 1 tejto dohody a zároveň predložiť vyplnenú tabuľku technickej špecifikácie k položke/položkám, ktorých sa náhrada týka spolu s dokladmi, ktoré sa od uchádzačov vyžadovali k daným položkám v rámci súťaže. Obdobný tovar musí byť dodaný za podmienok stanovených touto dohodou. Dodanie obdobného tovaru musí byť písomne odsúhlasené Objednávateľom. Objednávateľ si bude viesť vždy aktualizovaný zoznam tovarov podľa Prílohy č. 1, ktoré Dodávateľovi odsúhlasil. Každé ďalšie prípadné nahradenie tovarov sa v zmysle druhej vety tohto bodu dohody posudzuje vždy voči aktuálnemu zoznamu tovarov, pričom potvrdenie výrobcu alebo zástupcu výrobcu je potrebné predložiť vždy voči tovarom uvedeným v aktualizovanom zozname tovarov. Pre vylúčenie pochybností, účastníci dohody sa dohodli, že v prípade zmeny podľa tohto bodu dohody nie je potrebné uzavierať dodatok k tejto dohode a zmena je účinná odo dňa písomného odsúhlasenia Objednávateľa podľa tohto bodu dohody.
	4. Kritériom na vyhodnotenie ponúk v opätovnom otvorení súťaže podľa § 83 ods. 5 písm. b) ZVO bude najnižšia celková cena všetkých požadovaných tovarov a s nimi súvisiacich služieb. Objednávateľ môže použiť pri zadávaní zákazky elektronickú aukciu podľa § 54 ZVO. V takom prípade, po úvodnom úplnom vyhodnotení ponúk (podľa kritérií na vyhodnotenie ponúk v opätovnom otvorení súťaže podľa § 83 ods. 5 písm. b) ZVO) bude Objednávateľ pokračovať v opätovnom otvorení súťaže elektronickou aukciou. Na účasť v elektronickej aukcii budú vyzvaní všetci Dodávatelia, ktorých ponuky spĺňajú určené podmienky, teda ich ponuky neboli vylúčené a boli vyhodnotené v opätovnom otvorení súťaže podľa § 83 ods. 5 písm. b) ZVO. Predmetom aukcie budú jednotkové ceny tovarov a s nimi súvisiacich služieb, ktoré sú predmetom konkrétnej čiastkovej zákazky. Úspešným Dodávateľom sa stane ten, ktorého ponuka bude vyhodnotená elektronickou aukciou a jej automatizovaným vyhodnotením ako ponuka s celkovou najnižšou cenou
	s poradím na prvom mieste. Poradie ostatných uchádzačov na druhom mieste a ďalších miestach sa stanoví elektronickou aukciou a jej automatizovaným vyhodnotením.
	5. Objednávateľ oznámi všetkým uchádzačom čiastkovej zákazky výsledok vyhodnotenia ponúk a úspešnému uchádzačovi oznámi, že jeho ponuka bola úspešná a vyzve ho na poskytnutie súčinnosti potrebnej na uzatvorenie čiastkovej dohody.
	6. Účastníci dohody sa dohodli, že čiastkové dohody a objednávky na menšie zákazky uzatvárané
	na základe tejto dohody budú zodpovedať podmienkam dohodnutým v tejto dohode a vo Výzve, najmä s ohľadom na maximálne jednotkové ceny tovarov a s nimi súvisiacich služieb a práva a povinnosti dohodnuté v tejto dohode. Súčasťou čiastkovej dohody bude Výzva. Vo Výzve sa určia v súlade s Opisom predmetu zákazky presné požiadavky na dodávané tovary a s nimi súvisiace služby.
	7. Vzor čiastkovej dohody je uvedený v Prílohe č. 3 tejto dohody, ktorá je jej neoddeliteľnou súčasťou. Znenie vzoru čiastkovej dohody je indikatívne a môže byť Objednávateľom upravené, a to v ľubovoľnom rozsahu, ktorý neodporuje tejto dohode. Dodávateľ berie na vedomie, že vzhľadom na rozsah Prijímateľov môžu byť čiastkové dohody upravené odlišne od rámcovej dohody, najmä nie však výlučne fakturačné údaje, dojednania týkajúce sa miesta, lehoty, spôsobu dodania predmetu dohody a spôsobu uplatnenia záruky a pod.
	8. V prípade, ak úspešný Dodávateľ v rozpore s touto dohodou neposkytne súčinnosť potrebnú
	na uzatvorenie čiastkovej dohody alebo odmietne uzatvoriť čiastkovú dohodu, jedná sa o podstatné porušenie podmienok dohody, ktoré oprávňuje Objednávateľa okamžite odstúpiť od tejto dohody voči konkrétnemu Dodávateľovi. Uvedené nemá vplyv na nárok na uplatnenie náhrady škody, ktorá Objednávateľovi vznikla v príčinnej súvislosti s bezdôvodným odmietnutím uzavrieť čiastkovú dohodu. Objednávateľ má v takom prípade právo uzatvoriť čiastkovú dohodu s Dodávateľom, ktorý sa v čiastkovej zákazke umiestnil na ďalšom mieste v poradí.
	9. Objednávka na menšiu zákazku, ktorá je výsledkom postupu podľa bodu 3.6 musí obsahovať aspoň:
	i) označenie dohody, ii) špecifikáciu dodávaného predmetu dohody, iii) cenu za dodávaný predmet čiastkovej dohody v súlade s rámcovou dohodou, iv) lehotu na dodanie, a v) miesto dodania predmetu dohody.
	10. Dodávateľ je povinný akceptovať objednávku na menšiu zákazku do 5 pracovných dní od jej doručenia. V prípade, ak Dodávateľ v rozpore s touto dohodou neakceptuje objednávku na menšiu zákazku, jedná sa o podstatné porušenie podmienok dohody, ktoré oprávňuje Objednávateľa okamžite odstúpiť od tejto dohody voči konkrétnemu Dodávateľovi. Uvedené nemá vplyv na nárok na uplatnenie náhrady škody, ktorá Objednávateľovi vznikla v príčinnej súvislosti s bezdôvodným odmietnutím objednávky na menšiu zákazku. Objednávateľ má v takom prípade právo zadať objednávku na menšiu zákazku tomu dodávateľovi, ktorý sa v konkrétnej čiastkovej zákazke umiestnil na ďalšom mieste v poradí.
8. **MIESTO, LEHOTA DODANIA A SPÔSOB PLNENIA DOHODY A ĎALŠIE DOJEDNANIA**
	1. Miestom dodania je celé územie Slovenskej republiky. Presné miesto dodania bude vždy určené v čiastkových dohodách / objednávkach na menšiu zákazku v zmysle Výzvy.
	2. Lehota dodania predmetu dohody je stanovená v čiastkovej dohode / objednávke na menšiu zákazku, a to vždy s ohľadom na rozsah dodávaného predmetu dohody v zmysle Výzvy.
	3. Odovzdanie a prevzatie dodanej časti predmetu dohody sa uskutoční prostredníctvom preberacieho protokolu vystaveného Dodávateľom (ďalej len „preberací protokol“), ktorého vzor tvorí Prílohu č. 4 dohody. Preberací protokol bude obsahovať najmä tieto náležitosti: názov Objednávateľa, názov Dodávateľa, kalendárny mesiac, rok, dátum plnenia predmetu dohody, druh dodaného tovaru, výrobné/sériové číslo, meno a priezvisko zodpovednej osoby, pečiatka, meno a priezvisko zodpovedných osôb, dátum a podpis zodpovedných osôb.
	4. Objednávateľ má právo odmietnuť prevzatie predmetu dohody alebo jeho časti na základe čiastkových dohôd / objednávok na menšiu zákazku a vrátiť ho na náklady Dodávateľa v prípade, že sa predmet dohody alebo jeho časti nezhoduje s čiastkovou dohodou / objednávkou na menšiu zákazku alebo ak vykazuje zjavné vady alebo ak nebolo dodanie predmetu dohody alebo jeho časti zrealizované v dohodnutom termíne.
	5. Nedodanie predmetu dohody ani v náhradnej lehote, ktorá nesmie byť dlhšia ako 30 dní odo dňa uplynutia riadnej lehoty na dodanie, sa považuje za podstatné porušenie tejto dohody, ktoré oprávňuje Objednávateľa okamžite odstúpiť od tejto dohody s daným dodávateľom.
	6. Dodávateľ nie je oprávnený účtovať Objednávateľovi ďalšie náklady súvisiace s dodávkou tovaru, najmä prepravné náklady, náklady na poistenie tovaru nad rámec podmienok stanovených v tejto dohode.
	7. V prípade nepredvídateľných okolností (najmä vis major), brániacich riadnemu splneniu záväzku vyplývajúcemu z tejto dohody a následných čiastkových dohôd / objednávok na menšiu zákazku, je účastník dohody, na ktorého strane tieto okolnosti nastali, povinný bezodkladne tieto písomne oznámiť druhému účastníkovi dohody.
	8. Dodávateľ je povinný dodávať predmet dohody, ktorý spĺňa technickú špecifikáciu podľa Prílohy č. 1 tejto dohody a čiastkovej dohody / objednávky na menšiu zákazku, bez faktických a právnych vád, v dohodnutej akosti, novo vyrobený, vopred nerozbalený spĺňajúci normy STN, vrátane všetkej dokumentácie potrebnej k prevádzkovaniu/užívaniu tovaru a dokumentácie týkajúcej sa potvrdenia garantovanej záruky výrobcu.
9. **ZÁRUČNÁ DOBA A ZODPOVEDNOSŤ ZA VADY**
	1. Dodávateľ zodpovedá v súlade s príslušnými ustanoveniami Obchodného zákonníka za vady dodaného predmetu dohody.
	2. Za predpokladu, že Objednávateľ predmet dohody riadne skladuje a používa v súlade s jeho účelom, na aký sa obvykle používa, zodpovedá Dodávateľ v zmysle § 429 a nasl. Obchodného zákonníka za akosť predmetu dohody podľa konkrétneho predmetu dohody v zmysle špecifikácie uvedenej v Prílohe č. 1 od prevzatia predmetu dohody Objednávateľom, t.j. odo dňa uvedeného na preberacom protokole (ďalej len „Záručná doba“).
	3. Dodávateľ zodpovedá za to, že dodaný predmet dohody bude mať počas Záručnej doby vlastnosti vymedzené v  Prílohe č. 1 a čiastkovej dohode / objednávke na menšiu zákazku. Dodávateľ ďalej zodpovedá za to, že predmet dohody bude spôsobilý na použitie za účelom na aký sa obvykle používa.
	4. Objednávateľ je povinný písomne oznámiť Dodávateľovi vady v akosti predmetu dohody v lehote do 10 pracovných dní po ich zistení, najneskôr do konca dohodnutej záručnej doby (ďalej len „Uplatnenie záruky“). Spôsob Uplatnenia záruky je bližšie špecifikovaný v Čiastkovej dohode na základe individuálnych požiadaviek Objednávateľa (napr. prostredníctvom e-mailu na adresu xxx@xxx.sk, cez internetový tiketovací systém Dodávateľa, a pod.).
	5. Uplatnenie záruky musí obsahovať:
		1. označenie Objednávateľa;
		2. číslo čiastkovej dohody / objednávky na menšiu zákazku;
		3. popis vady akosti predmetu dohody alebo spôsob ako sa vada akosti prejavuje;
		4. počet vadných kusov;
		5. určenie spôsobu uspokojenia nároku, ktorý určuje Objednávateľ podľa svojho uváženia:
			1. vrátenie zaplatenej ceny za predmet dohody vykazujúci vady akosti,
			2. zľavu z ceny za predmet dohody vykazujúci vady akosti,
			3. výmenu predmetu dohody vykazujúceho vady akosti za bezchybný predmet dohody,
			4. oprava predmetu dohody vykazujúceho vady.
	6. Dodávateľ je povinný sa písomne k Uplatneniu záruky vyjadriť do 7 dní od jeho doručenia. Ak sa Dodávateľ v lehote nevyjadrí, má sa za to, že Uplatnenie záruky je oprávnené a Dodávateľ súhlasí s oznámenými vadami akosti predmetu dohody (ďalej len „Oprávnená reklamácia“).
	7. Dodávateľ je povinný v prípade nárokov Oprávnenej reklamácie týkajúcich sa vrátenia zaplatenej ceny a/alebo zľavy z ceny vystaviť a doručiť Objednávateľovi dobropis (s náležitosťami podľa príslušných všeobecne záväzných predpisov platných na území SR) so splatnosťou tridsať (30) dní odo dňa jeho doručenia Objednávateľovi.
	8. Dodávateľ je povinný v prípade nárokov Oprávnenej reklamácie týkajúcich sa výmeny predmetu dohody, vymeniť predmet dohody vykazujúci vady akosti za bezchybný predmet dohody do pätnásť (15) dní odo dňa doručenia Uplatnenia záruky Dodávateľovi, ak sa strany dohody nedohodnú na dlhšej lehote. V tomto prípade Dodávateľ zabezpečí odobratie predmetu dohody vykazujúceho vady akosti z miesta dodania a dodanie bezchybného predmetu dohody na miesto dodania na svoje náklady.
	9. Dodávateľ je povinný v prípade nárokov Oprávnenej reklamácie týkajúcich sa opravy predmetu dohody, opraviť vadu predmetu dohody vykazujúceho vady do pätnásť (15) dní odo dňa doručenia Uplatnenia záruky Dodávateľovi, ak sa strany dohody nedohodnú na dlhšej lehote.
	10. Dodávateľ je povinný vyriešiť uplatnenie záruky pri položkách č. 1 - 26 a č. 33 - 35 v zmysle Prílohy č. 1 tejto dohody do nasledovného pracovného dňa (tzv. „NBD“) od Uplatnenia záruky. O vyriešení uplatnenia záruky Dodávateľ doručí Objednávateľovi servisný protokol alebo ekvivalentný dokument. Pre vylúčenie pochybností, body 5.6 až 5.9 tejto dohody sa pri položkách č. 1 - 26 a č. 33 - 35 v zmysle Prílohy č. 1 tejto dohody neuplatnia.
	11. Objednávateľ má nárok na náhradu škody, ktorá mu vznikla dodaním vadného predmetu dohody, resp. predmetu dohody vykazujúceho vady akosti.
	12. V prípade omeškania Dodávateľa s termínmi plnenia počas záručnej doby (reakčná doba, resp. doba opravy), uvedenými alebo dohodnutými v zmysle tejto dohody, je Objednávateľ oprávnený účtovať Dodávateľovi zmluvnú pokutu vo výške a za podmienok podľa bodu 8.3 tejto dohody.
10. **POVINNOSTI ÚČASTNÍKOV DOHODY**
	1. Dodávateľ sa zaväzuje plniť predmet dohody s odbornou starostlivosťou, v súlade so všeobecne záväznými právnymi predpismi a podmienkami tejto dohody, podľa Prílohy č. 1 a konkrétnych čiastkových dohôd / objednávok na menšiu zákazku, ako aj podľa pokynov Objednávateľa, ktorými je Dodávateľ viazaný.
	2. Ak by pokyny Objednávateľa boli v rozpore s príslušnými všeobecne záväznými právnymi predpismi, Dodávateľ sa zaväzuje na túto skutočnosť Objednávateľa upozorniť a vyžiadať si jeho pokyn na ďalší postup vo veci. V prípade, ak napriek upozorneniu Dodávateľa Objednávateľ aj naďalej trvá na plnení požadovaným spôsobom, v rozpore s príslušnými právnymi predpismi, je Dodávateľ oprávnený od tejto dohody odstúpiť.
	3. Ak by pokyny Objednávateľa boli nevhodné alebo nevykonateľné, Dodávateľ sa zaväzuje na túto skutočnosť Objednávateľa upozorniť a vyžiadať si jeho pokyn na ďalší postup vo veci. V prípade, ak napriek upozorneniu Dodávateľa Objednávateľ aj naďalej trvá na plnení požadovaným spôsobom, Dodávateľ nezodpovedá za škodu, ktorá vznikla plnení podľa takéhoto pokynu.
	4. Účastníci dohody sa výslovne dohodli, že Dodávateľ nie je oprávnený bez predchádzajúceho písomného súhlasu Objednávateľa postúpiť na tretiu osobou a ani založiť akékoľvek svoje pohľadávky vzniknuté na základe alebo v súvislosti s touto dohodou alebo plnením záväzkov podľa tejto dohody.
	5. Dodávateľ vyhlasuje, že plnenia poskytované na základe dohody Objednávateľovi nemajú žiadne právne vady a nie sú zaťažené žiadnymi právami tretích osôb. Dodávateľ zodpovedá voči tretím osobám za prípadné porušenie ich práva, ak sa vyhlásenie podľa predchádzajúcej vety ukáže byť nepravdivé.
	6. Akékoľvek informácie, dokumenty, podklady alebo iné materiály, ktoré Objednávateľ alebo ním poverené osoby poskytli Dodávateľovi v súvislosti s poskytovaním plnenia podľa tejto dohody, zostávajú majetkom Objednávateľa alebo osoby, ktorá ich poskytla. Dodávateľ je oprávnený ich použiť
	pre účely plnenia svojich povinností podľa tejto dohody, a na tento účel ich používať po dobu, po ktorú bude mať voči Objednávateľovi povinnosti na základe tejto dohody.
	7. Ak sa Dodávateľ zapisuje do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „register“), Dodávateľ sa zaväzuje, že bude v registri partnerov verejného sektora zapísaný počas celej doby trvania dohody. Porušenie tejto povinnosti sa považuje za podstatné porušenie tejto dohody a je dôvodom, ktorý oprávňuje Objednávateľa na odstúpenie od dohody. Počas trvania tohto porušenia sa Objednávateľ nedostáva do omeškania s úhradou faktúry. Trvanie zápisu v registri je Dodávateľ povinný preukázať kedykoľvek počas trvania zmluvného vzťahu na vyžiadanie Objednávateľovi.
	8. Objednávateľ sa zaväzuje odovzdať Dodávateľovi nevyhnutne potrebnú dokumentáciu a/alebo informácie týkajúce sa skutočností súvisiacich s plnením predmetu tejto dohody, a/alebo dokumentáciu a/alebo informácie, ktoré sú potrebné za účelom riadneho plnenia predmetu dohody, prípadne mu takúto dokumentáciu a/alebo informácie na jeho požiadanie bez zbytočného odkladu zabezpečiť, za predpokladu, že Dodávateľ tak ani pri vynaložení všetkej odbornej starostlivosti nevie spraviť sám.
	9. Účastníci dohody sa dohodli, že ku všetkým dielam chráneným autorským zákonom, ktoré dodá Dodávateľ Objednávateľovi v rámci dodávky tovaru podľa tejto dohody a s tým súvisiacich služieb alebo v rámci poskytovania služieb počas záručnej doby v zmysle Prílohy č. 1 dohody platí, že Dodávateľ dňom podpisu dodacieho listu alebo preberacieho protokolu udeľuje Objednávateľovi nevýhradnú licenciu/sublicenciu na jeho použitie, v neobmedzenom rozsahu, na celú dobu trvania majetkových práv autora a na účel, na ktorý bol softvér alebo dielo vytvorené alebo dodané Objednávateľovi. Dodávateľ súhlasí, aby Objednávateľ udelil sublicenciu tretím osobám na použitie softvéru alebo diela rovnakým spôsobom, v rovnakom rozsahu, na rovnaký čas a za rovnakých podmienok, ako je licencia/sublicencia udelená na základe tejto dohody Objednávateľovi. Licencia/sublicencia sa udeľuje odplatne, pričom odmena za jej poskytnutie, ako aj odmena za udelenie súhlasu na udelenie sublicencie je už zahrnutá v cene dohodnutej v bode 2.1 článku 2 tejto dohody. Udelená licencia/sublicencia a právo udeliť sublicenciu nebudú skončením platnosti čiastkovej dohody alebo dohody dotknuté a licencia/sublicencia udelená podľa tejto dohody, resp. čiastkovej dohody sa považuje za licenciu/sublicenciu vyplatenú počas celej doby trvania licencie/sublicencie. V prípade ak počas platnosti tejto dohody, resp. čiastkovej dohody dodá Dodávateľ Objednávateľovi upgrade alebo update softvéru/diela, resp. iné zmeny softvéru/diela, alebo ak Dodávateľ počas platnosti tejto dohody, resp. čiastkovej dohody nahradí pôvodne dodaný softvér/dielo novým softvérom/dielom alebo inou verziou (spravidla vyššou verziou) pôvodného softvéru/diela, platí že dodaním takéhoto upgrade, update, alebo dodaním inej zmeny softvéru/diela alebo inej verzie softvéru/diela udelil Dodávateľ Objednávateľovi licenciu/sublicenciu k takémuto upgrade, update, inej zmene alebo vyššej verzii v rovnakom rozsahu a za rovnakých podmienok ako bola udelená k pôvodnému softvéru/dielu. Vyššie uvedené ustanovenie sa nevzťahuje na štandardný softvér tretích strán (OEM, krabicový, predinštalovaný na tovare). Pre štandardný softvér tretích strán platia licenčné podmienky výrobcu/nositeľa autorských práv softvéru.
	10. Za účelom včasného a riadneho plnenia práv a povinností sa účastníci dohody zaväzujú k vzájomnej informačnej povinnosti o skutočnostiach, ktoré môžu mať vplyv na plnenie predmetu dohody, najmä o právnych skutočnostiach spôsobujúcich vznik, zmenu alebo zánik práv a povinností.
	11. Za účelom včasného a riadneho plnenia práv a povinností podľa tejto dohody sú si účastníci dohody povinní poskytnúť súčinnosť v rozsahu, ktorú možno od účastníka dohody spravodlivo požadovať.
	12. Účastníci dohody berú na vedomie, že sú povinné strpieť výkon kontroly, auditu a overovania oprávnenými osobami a poskytnúť im všetku potrebnú súčinnosť. Oprávnenými osobami sú najmä: Riadiaci orgán pre príslušný Operačný program a ním poverené osoby, Najvyšší kontrolný úrad SR, Ministerstvo financií SR, príslušná Správa finančnej kontroly, certifikačný orgán a nimi poverené osoby, orgán auditu, jeho spolupracujúce orgány a nimi poverené osoby, splnomocnení zástupcovia Európskej komisie a Európskeho dvora audítorov, osoby prizvané týmito orgánmi. Porušenie tejto povinnosti Dodávateľa je podstatným porušením tejto dohody, ktoré oprávňuje Objednávateľa od tejto dohody odstúpiť.
11. **OCHRANA DÔVERNÝCH INFORMÁCIÍ A OSOBNÝCH ÚDAJOV**
	1. Účastníci dohody sú povinní zachovávať mlčanlivosť o všetkých skutočnostiach a informáciách, o ktorých sa dozvedeli pri plnení predmetu dohody a o získaných dôverných informáciách spôsobom obvyklým pre utajovanie takýchto informácií, ak nie je výslovne dohodnuté inak. Dodávateľ je povinný všetky osoby, ktoré sa podieľajú na jeho činnosti spojenej s plnením Objednávateľovi, poučiť o rozsahu ich zmluvnej i zákonnej povinnosti zachovávať mlčanlivosť a možných následkoch ich porušenia.
	2. Za dôverné informácie sa považujú všetky a akékoľvek údaje, dáta, podklady, poznatky, dokumenty alebo akékoľvek iné informácie, bez ohľadu na formu ich zachytenia
12. ktoré sa týkajú účastníka dohody, najmä informácie o jeho činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, stratégie a plány, interné predpisy, smernice, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o účastníkovi dohody,
13. ktoré boli poskytnuté účastníkovi dohody alebo získané účastníkom dohody pred nadobudnutím platnosti a účinnosti dohody a tiež počas jej platnosti a účinnosti, pokiaľ sa týkajú predmetu dohody, alebo
14. ktoré sú výslovne účastníkom dohody označené ako „dôverné“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhému účastníkovi dohody, alebo
15. pre ktoré je stanovený všeobecne záväznými právnymi predpismi osobitný režim nakladania (najmä obchodné tajomstvo, bankové tajomstvo, daňové tajomstvo, telekomunikačné tajomstvo, osobné údaje, utajované skutočnosti),

(ďalej len „**dôverné informácie**“).

* 1. Povinnosť účastníkov dohody zachovávať mlčanlivosť o dôverných informáciách sa nevzťahuje na informácie, ktoré
1. boli zverejnené už pred podpisom dohody, čo musí byť preukázateľné na základe poskytnutých podkladov, ktoré túto skutočnosť dokazujú,
2. sa stanú všeobecne a verejne dostupné po podpise dohody z iného dôvodu, ako z dôvodu porušenia povinností podľa dohody, čo musí byť preukázateľné na základe poskytnutých podkladov, ktoré túto skutočnosť dokazujú,
3. majú byť sprístupnené na základe povinnosti stanovenej zákonom alebo rozhodnutím oprávneného orgánu verejnej moci,
4. boli vyvinuté účastníkom dohody nezávisle na informáciách získaných od druhého účastníka dohody strany, získané účastníkom dohody od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie.
	1. Dôverné informácie poskytnuté, odovzdané, oznámené, sprístupnené a/alebo akýmkoľvek iným spôsobom získané jedným účastníkom dohody od druhého účastníka dohody na základe a/alebo v akejkoľvek súvislosti s dohodou môžu byť použité výhradne na účely plnenia predmetu dohody a v súlade so všeobecne záväznými právnymi predpismi, ktoré upravujú nakladanie s takýmito údajmi. Účastníci dohody sa zaväzujú dôverné informácie ako aj všetky informácie poskytnuté, odovzdané, oznámené, sprístupnené a/alebo akýmkoľvek iným spôsobom získané účastníkmi dohody na základe dohody a/alebo v akejkoľvek súvislosti s dohodou udržiavať v tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením. Každý z účastníkov príjme vhodné opatrenia na zabránenie úniku alebo neautorizovanému použitiu dôverných informácií tretím osobám. Účastník dohody nie je oprávnený použiť dôverné informácie na iný účel, než na aký mu boli sprístupnené druhým účastníkom dohody. Účastník dohody nie je oprávnený bez predchádzajúceho písomného súhlasu druhého účastníka dohody dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia predmetu dohody, a to ani po ukončení platnosti a účinnosti dohody, s výnimkou prípadu ich poskytnutia, odovzdania, oznámenia alebo sprístupnenia v súlade so všeobecne záväznými právnymi predpismi. Ak účastník dohody, ktorému bola dôverná informácia zverená, bude na základe príslušných právnych predpisov povinný alebo príslušnými orgánmi verejnej moci vyzvaný, aby sprístupnil dôverné informácie druhého účastníka dohody, urýchlene oznámi existenciu takejto povinnosti alebo požiadavky dotknutému účastníkovi dohody.
	2. Povinnosť mlčanlivosti Dodávateľa a osôb, ktoré sa podieľajú na jeho činnosti spojenej s poskytovaním plnenia Objednávateľovi, trvá aj po skončení zmluvného vzťahu založeného dohodou.
	3. V čase uzatvorenia dohody účastníci dohody nepredpokladajú v súvislosti s plnením dohody spracúvanie osobných údajov Dodávateľom v mene Objednávateľa. Ak kedykoľvek v priebehu plnenia predmetu dohody bude potrebné, aby Dodávateľ mal k dispozícii akékoľvek osobné údaje a spracúval osobné údaje ako sprostredkovateľ v mene Objednávateľa ako prevádzkovateľa, účastníci dohody sa zaväzujú vykonať všetky potrebné úkony viažuce sa k ochrane osobných údajov v súlade s ustanoveniami zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), najmä sa zaväzujú pred začatím spracúvania osobných údajov Dodávateľom v mene Objednávateľa uzatvoriť zmluvu o poverení spracúvaním osobných údajov.
5. **SANKCIE**
	1. Ak je Dodávateľ v omeškaní s dodaním predmetu dohody v zmysle čiastkovej dohody / objednávky na menšiu zákazku, je Objednávateľ oprávnený požadovať za každý aj začatý deň omeškania, zmluvnú pokutu vo výške 0,1 % z ceny predmetu dohody podľa čiastkovej dohody / objednávky na menšiu zákazku.
	2. Ak Dodávateľ poruší akýkoľvek iný záväzok vyplývajúci mu z dohody a/alebo čiastkovej dohody vrátane jej príloh a tento nesplní ani v lehote piatich (5) pracovných dní od doručenia výzvy Objednávateľa na jeho splnenie, Objednávateľovi vzniká nárok na zmluvnú pokutu vo výške 1 % z ceny predmetu dohody podľa čiastkovej dohody / objednávky na menšiu zákazku za každé jednotlivé porušenie takéhoto záväzku až do výšky celkovej súhrnnej ceny predmetu čiastkovej dohody s DPH alebo predmetu objednávky na menšiu zákazku.
	3. Ak je Dodávateľ v omeškaní s odstránením vád tovaru podľa Čl. 5 tejto dohody, je Objednávateľ oprávnený uplatniť si voči Dodávateľovi zmluvnú pokutu vo výške 0,1 % z ceny tovaru s odstránením vád, ktorého je v omeškaní, za každý aj začatý deň omeškania.
	4. V prípade omeškania Objednávateľa s úhradou faktúry v termíne splatnosti je Dodávateľ oprávnený uplatniť voči Objednávateľovi úrok z omeškania z ceny predmetnej faktúry v sadzbe podľa Obchodného zákonníka v spojení s § 1 nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
	5. Uplatnením nárokov Objednávateľa na zmluvné pokuty podľa dohody nie sú dotknuté jeho nároky na náhradu škody, a to v celej výške.
	6. Zmluvné pokuty sú splatné do 30 dní odo dňa doručenia písomnej výzvy na ich zaplatenie účastníkovi dohody.
	7. Dodávateľ je povinný pri plnení predmetu dohody vykonať také opatrenia, aby nedošlo k vzniku škôd. Dodávateľ zodpovedá Objednávateľovi v celom rozsahu za škodu, ktorá vznikne porušením povinnosti Dodávateľa v príčinnej súvislosti s plnením tejto dohody. Rovnako Dodávateľ zodpovedá Objednávateľovi a za škodu, ktorá vznikne Objednávateľovi, ak predmet dohody nebol splnený riadne, včas alebo vykazoval vady.
6. **KOMUNIKÁCIA**
	1. Miestom pre doručovanie písomností sú adresy účastníkov dohody uvedené v záhlaví tejto dohody. Akúkoľvek zmenu uvedených identifikačných údajov alebo kontaktných údajov je účastník dohody povinný bezodkladne oznámiť druhému účastníkovi dohody, a to bez zbytočného odkladu, inak povinný účastník dohody zodpovedá za všetky prípadné škody z toho vyplývajúce alebo náklady, ktoré v tejto súvislosti musel vynaložiť druhý účastník dohody.
	2. Účastníci dohody sa dohodli, že do 5 dní od účinnosti tejto dohody si určia kontaktné osoby a vymenia si kontaktné údaje na nich (e-mail, telefón). Účastníci dohody sa dohodli v rovnakej lehote oznámiť zmenu kontaktnej osoby a poskytnúť nové kontaktné údaje druhému účastníkovi dohody.
	3. Účastníci dohody sa dohodli, že všetky písomnosti doručované v súvislosti s dohodou druhému účastníkovi dohody sa považujú za doručené druhému účastníkovi dohody, ak táto dohoda neurčuje inak
		1. v prípade doručovania prostredníctvom elektronickej pošty (e-mail) dňom jej odoslania, pričom je potrebné preukázať doručenie elektronickej pošty (e-mailu) potvrdením o odoslaní e-mailu a potvrdením o prečítaní správy, pričom za spätný potvrdzujúci e-mail príjemcu sa nepovažuje správa automaticky vygenerovaná systémom,
		2. v prípade doručovania prostredníctvom pošty, kuriérom alebo v prípade osobného doručovania, doručením písomnosti druhému účastníkovi dohody s tým, že v prípade doručovania prostredníctvom pošty musí byť písomnosť zaslaná doporučene s doručenkou na adresu uvedenú v záhlaví tejto dohody alebo
		3. v prípade doručovania prostredníctvom ústredného portálu verejnej správy doručením systémovej správy o doručení písomnosti alebo
		4. v prípade doručovania výzvy na predkladanie ponúk, predloženia ponuky a akejkoľvek ďalšej komunikácie súvisiacej s opätovným otváraním ponúk na základe tejto rámcovej dohody dňom jej odoslania v rámci informačného systému používaného Objednávateľom na komunikáciu vo verejnom obstarávaní.
	4. Písomnosť zasielaná druhému účastníkovi dohody v listinnej podobe sa považuje za doručenú, ak dôjde do dispozície druhého účastníka dohody na adrese uvedenej v záhlaví tejto dohody, a to aj v prípade, ak adresát písomnosť neprevzal, pričom za deň doručenia písomnosti sa považuje deň, v ktorý došlo k
		1. bezdôvodnému odopretiu prijatia písomnosti, v prípade odopretia prevziať písomnosť doručovanú poštou alebo osobným doručením,
		2. vráteniu písomnosti odosielateľovi, v prípade vrátenia zásielky späť.
	5. V prípade zmeny názvu, sídla, korešpondenčnej adresy, e-mailových adries, štatutárnych orgánov oprávnených zástupcov, bankového spojenia a čísla účtu, účastník dohody, ktorého sa niektorá z týchto zmien týka, písomne oznámi druhému účastníkovi dohody túto skutočnosť, a to bez zbytočného odkladu. Pre vylúčenie pochybností, účastníci dohody sa dohodli, že v prípade zmeny podľa predchádzajúcej vety nie je potrebné uzavierať dodatok k tejto dohode a zmena je účinná odo dňa doručenia oznámenia podľa predchádzajúcej vety.
7. **SUBDODÁVATELIA**
	1. Na poskytovanie plnení, ktoré tvoria súčasť predmetu dohody, má Dodávateľ, za podmienok dohodnutých v tejto dohode, právo uzatvárať subdodávateľské zmluvy. Tým nie je dotknutá zodpovednosť Dodávateľa za plnenie dohody v súlade s § 41 ods. 8 ZVO a Dodávateľ je povinný plniť predmet tejto dohody Objednávateľovi sám, na svoju zodpovednosť, v dohodnutom čase a v dohodnutej kvalite.
	2. Subdodávatelia Dodávateľa v zmysle § 2 ods. 5 písm. e) ZVO a subdodávatelia podľa § 2 ods. 1 písm. a) bod 7 zákona o RPVS (ďalej spoločne ako „**subdodávatelia**“), musia byť zapísaní do registra partnerov verejného sektora, a to počas celej doby trvania ich účasti na plnení tejto dohody, ak majú povinnosť byť zapísaní v registri podľa zákona o RPVS. Porušenie tejto povinnosti sa považuje
	za podstatné porušenie dohody.
	3. Dodávateľ je povinný zabezpečiť, aby subdodávatelia, ktorým vznikla povinnosť zápisu do registra, mali riadne splnené povinnosti ohľadom zápisu do registra v zmysle zákona o RPVS.
	4. Zoznam subdodávateľov s ich identifikačnými údajmi v rozsahu:
8. meno a priezvisko alebo obchodné meno, resp. názov,
9. adresa pobytu alebo sídlo,
10. IČO alebo dátum narodenia, ak nebolo pridelené IČO,
11. podiel plnenia z dohody v percentuálnom vyjadrení, ako aj
12. údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia

tvorí neoddeliteľnú súčasť tejto dohody ako Príloha č. 5.

* 1. Dodávateľ je povinný písomne oznámiť kontaktnej osobe Objednávateľa podľa čl. 9 akúkoľvek zmenu údajov o subdodávateľovi bezodkladne po tom, ako sa o takej zmene dozvedel, pričom z dôvodu zmeny údajov subdodávateľa nie je potrebné vyhotovovať dodatok k rámcovej dohode.
	2. Dodávateľ je oprávnený zmeniť alebo doplniť subdodávateľa počas trvania dohody. Dodávateľ je povinný predložiť písomné oznámenie o zmene alebo doplnení subdodávateľa, ktoré bude obsahovať údaje
	o navrhovanom subdodávateľovi v rozsahu podľa odseku 10.4 tohto článku dohody. Pokiaľ sa jedná o zmenu/nahradenie takého subdodávateľa, ktorý bol v ponuke Dodávateľa zároveň v postavení tzv. „tretej osoby“, prostredníctvom ktorej Dodávateľ v súťaži preukázal podmienky účasti finančného a ekonomického postavenia alebo technickej alebo odbornej spôsobilosti, nový subdodávateľ musí spĺňať všetky podmienky účasti, ktoré splnil subdodávateľ, ktorého sa takáto zmena týka. Z uvedeného dôvodu je v takomto prípade Dodávateľ povinný predložiť Objednávateľovi všetky predmetné doklady a dokumenty k posúdeniu takejto zmeny a takáto zmena podlieha schváleniu zo strany Objednávateľa. Akúkoľvek zmenu subdodávateľa, ktorá predstavuje zmenu Prílohy č. 5 musí Dodávateľ oznámiť 15 kalendárnych dní pred dňom zmeny alebo doplnení subdodávateľa, pričom pri zmene a/alebo doplnení subdodávateľa nie je potrebné vyhotovovať dodatok k rámcovej dohode.
	3. Dodávateľ sa zaväzuje riadne a včas plniť svoje záväzky (najmä finančné záväzky) voči svojim subdodávateľom podieľajúcim sa na plnení dohody. Ohľadom plnenia povinností Dodávateľa podľa predchádzajúcej vety je Objednávateľ oprávnený komunikovať priamo so subdodávateľmi.
	4. Porušenie povinnosti vyplývajúce z bodov 10.1, 10.2, 10.3, 10.6 a 10.7 tohto článku tejto dohody sa považuje za podstatné porušenie dohody.
1. **TRVANIE A ZÁNIK DOHODY**
	1. Táto dohoda sa uzatvára na dobu určitú, do uplynutia štyridsiatich ôsmich (48) mesiacov odo dňa nadobudnutia jej účinnosti alebo do vyčerpania finančného limitu podľa bodu 2.1 tejto dohody, podľa toho, ktorá skutočnosť nastane skôr, s výnimkou tých ustanovení dohody, z ktorých povahy vyplýva, že majú zostať v platnosti aj naďalej.
	2. Dohoda zaniká
		1. uplynutím času, na ktorý bola uzavretá,
		2. písomnou dohodou Objednávateľa a Dodávateľa,
		3. písomnou výpoveďou dohody Objednávateľom, aj bez udania dôvodu a to s výpovednou lehotou
		3 mesiace, ktorá začne plynúť po doručení výpovede Dodávateľovi,
		4. písomným odstúpením od dohody doručeným Objednávateľovi a/alebo Dodávateľovi pri podstatnom porušení dohody alebo v prípadoch ustanovených vo všeobecne záväzných právnych predpisoch alebo v tejto dohode.
	3. Každý z účastníkov dohody je oprávnený odstúpiť od tejto dohody v prípade jej podstatného porušenia, za ktoré sa považuje každé porušenie povinnosti účastníka dohody uvedené v tejto dohode. Pri odstúpení od dohody sa primerane aplikujú ustanovenia Obchodného zákonníka. Odstúpenie od dohody musí byť doručené Objednávateľovi a/alebo Dodávateľovi na adresu uvedenú v záhlaví tejto dohody, alebo na inú adresu oznámenú účastníkom dohody. Odstúpením od dohody nezanikajú nároky Dodávateľa
	na uplatnenie zmluvnej pokuty a náhradu škody.
	4. Objednávateľ môže odstúpiť od tejto dohody, ak Dodávateľ poruší svoje povinnosti podľa tejto dohody podstatným spôsobom, pričom porušením povinností podstatným spôsobom sa rozumie najmä:
2. neodôvodnené nedodržanie pokynov Objednávateľa, za predpokladu, že dotknutý pokyn má podstatný význam pre realizáciu tejto dohody,
3. opakované neodôvodnené neposkytnutie informácií požadovaných Objednávateľom,
4. skutočnosť, ak Dodávateľ neposkytne Objednávateľovi plnenie riadne a včas podľa podmienok dohodnutých v  dohode, čiastkovej dohode a objednávke,
5. fakturovanie vyššej ceny za poskytnuté plnenia ako je dohodnutá,
6. porušenie ktorejkoľvek povinností Dodávateľa podľa Prílohy č. 6 Protikorupčnej doložky alebo
7. prípad akéhokoľvek iného porušenia povinností Dodávateľa podľa tejto Rámcovej dohody.
	1. Okrem prípadov uvedených v bode vyššie tohto článku dohody je Objednávateľ oprávnený odstúpiť od dohody najmä v prípade, ak
8. sa Dodávateľ stane spoločnosťou v kríze v zmysle § 67a Obchodného zákonníka, je v úpadku alebo v hroziacom úpadku podľa zákona č. 111/2022 Z. z. o riešení hroziaceho úpadku a o zmene a doplnení niektorých zákonov alebo ak je na majetok Dodávateľa začatá exekúcia, Dodávateľ vstúpil do likvidácie, preruší alebo skončí svoju podnikateľskú činnosť, alebo
9. Dodávateľ alebo jeho štatutárny zástupca je právoplatne odsúdený za trestný čin spáchaný v súvislosti s výkonom jeho činnosti, alebo podnikaním, alebo
10. u Dodávateľa došlo k predaju podniku, alebo
11. Dodávateľ stratí právne predpoklady na riadne plnenie dohody, alebo
12. u Dodávateľa prebehla zmena kontroly, organizačná zmena, zmena právnej formy, zmena štatutárnych orgánov a tieto zmeny nie sú pre Objednávateľa konajúc rozumne a dôvodne akceptovateľné.
	1. Odstúpenie od dohody musí mať písomnú formu, musí byť doručené druhému účastníkovi dohody a musí v ňom byť uvedený konkrétny dôvod odstúpenia. Odstúpením od dohody sa dohoda ruší od momentu doručenia odstúpenia dotknutému účastníkovi dohody. Odstúpením od dohody nezanikajú účastníkom dohody, už vzniknuté nároky, ani nároky na náhradu vzniknutej škody, vrátane škody vzniknutej v dôsledku odstúpenia od dohody.
	2. Účastníci dohody sa dohodli, že pri odstúpení od dohody vylučujú aplikáciu ustanovenia § 351 ods. 2 Obchodného zákonníka, teda nevracajú si skôr poskytnuté plnenia.
	3. Zánik dohody nemá žiadny vplyv na záväzok účastníkov dohody chrániť a utajovať dôverné informácie získané počas existencie dohody, a to bez časového obmedzenia až do doby, než sa dôverné informácie stanú všeobecne známymi za predpokladu, že sa tak nestane v dôsledku porušenia povinnosti.
	4. Povinnosť mlčanlivosti pre účastníkov dohody trvá aj po zániku tejto dohody, čím trvá aj povinnosť zmluvnej pokuty a prípadnej náhrady vzniknutej škody.
13. **SPOLOČNÉ A ZÁVEREČNÉ USTANOVANIA**
	1. Táto dohoda nadobúda platnosť dňom jej podpisu oboma účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
	2. Táto dohoda je vyhotovená v štyroch rovnopisoch, z čoho tri dostane Objednávateľ a jeden Dodávateľ. Dohoda účastníkov dohody k počtu rovnopisov sa neuplatní v prípade, ak k uzavretiu dohody dochádza elektronicky s kvalifikovaným elektronickým podpisom.
	3. Neoddeliteľnou súčasťou tejto dohody sú tieto prílohy:
		1. Príloha č. 1 Špecifikácia predmetu dohody / Vlastný návrh plnenia (zhodná s ponukou dodávateľa),
		2. Príloha č. 2 Cenník dodávateľa (zhodný s návrhom na plnenie kritérií dodávateľa),
		3. Príloha č. 3 Vzor čiastkovej dohody (tvorí samostatnú prílohu),
		4. Príloha č. 4 Vzor preberacieho protokolu,
		5. Príloha č. 5 Zoznam subdodávateľov (predloží úspešný uchádzač pred podpisom zmluvy),
		6. Príloha č. 6 Protikorupčná doložka.
	4. Ak sa účastníci dohody rozhodli uzatvoriť dohodu elektronicky, dohoda je vyhotovená v elektronickej podobe a účastníci dohody ju podpisujú kvalifikovaným elektronickým podpisom (na základe kvalifikovaného certifikátu, mandátneho certifikátu). Každý z účastníkov dohody dostane jeden exemplár elektronického dokumentu s kvalifikovanými elektronickými podpismi (na základe kvalifikovaného certifikátu, mandátneho certifikátu) obidvoch účastníkov dohody.
	5. Vo veciach neupravených touto dohodou sa zmluvný vzťah spravuje príslušnými ustanoveniami Obchodného zákonníka v znení neskorších predpisov, ZVO, zákona č. 40/1964 Zb. Občiansky zákonník v znení neskorších predpisov a ďalších súvisiacich všeobecne záväzných právnych predpisov. Ak takýchto ustanovení niet, použijú sa ustanovenia im svojou povahou a obsahom najbližšie. Ak niet ani tých, použijú sa základné princípy súkromného práva s cieľom naplnenia účelu tejto dohody.
	6. Pokiaľ v dohode nie je uvedené inak, účastníci dohody sa dohodli, že akékoľvek zmeny a doplnenia tejto dohody je možné vykonávať iba formou písomného a očíslovaného dodatku.
	7. Ak niektoré ustanovenia tejto dohody nie sú celkom alebo sčasti účinné alebo neskôr stratia účinnosť, nie je tým dotknutá platnosť ostatných ustanovení. Namiesto neúčinných ustanovení sa použije v súlade s bodom 12.5 tohto článku právna úprava, ktorá sa čo najviac približuje zmyslu a účelu tejto dohody a následne v danej veci účastníci dohody čo najskôr uzatvoria písomný dodatok podľa bodu 12.6.
	8. Spory týkajúce sa tejto dohody sa účastníci dohody zaväzujú riešiť prednostne dohodou a vzájomným rokovaním. Ak dohoda nie je možná, pre riešenie sporov z tejto dohody sú príslušné všeobecné súdy Slovenskej republiky.
	9. Účastníci dohody prehlasujú, že ich prejavy vôle byť viazaní touto dohodou sú slobodné, jasné, určité a zrozumiteľné. Zmluvná voľnosť oboch účastníkov dohody nie je ničím obmedzená a dohodu nepodpisujú v tiesni, v omyle, a ani za nápadne nevýhodných podmienok.
	10. Účastníci dohody vyhlasujú, že si túto dohodu riadne prečítali, jej obsahu porozumeli a na znak toho, že obsah tejto dohody zodpovedá ich skutočnej a slobodnej vôli, ju vlastnoručne podpísali.

|  |  |
| --- | --- |
| V Bratislave dňa  | V .......................... dňa  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Objednávateľ** | **Dodávateľ** |
| **Ministerstvo vnútra**  | **<Obchodné meno / názov zmluvnej strany>** |
| **Slovenskej republiky** | <meno konajúcej osoby> |
| <meno a priezvisko ><funkcia osoby> | <funkcia konajúcej osoby> |
|  |  |

Príloha č. 1 Špecifikácia predmetu dohody / Vlastný návrh plnenia

Príloha č. 2 Cenník dodávateľa

Príloha č. 3 Vzor čiastkovej dohody

Príloha č. 4 Vzor preberacieho protokolu

**Preberací protokol**

**Objednávateľ:** [Názov Objednávateľa]

**Dodávateľ:** [Názov Dodávateľa]

**Kalendárny mesiac a rok:** [Mesiac] [Rok]

**Dátum plnenia predmetu dohody:** [Dátum]

**Dodaný tovar a/alebo služby:**

* [Popis dodaného tovaru a/alebo služieb]
* [Výrobné/sériové číslo]
* [Množstvo dodaného tovaru]
* [Jednotková cena]
* [Celková cena]

**Podpisy zodpovedných osôb:**

|  |  |  |
| --- | --- | --- |
| **Dátum:** [Dátum] |  | **Dátum:** [Dátum] |
| **Objednávateľ:** |  | **Dodávateľ:** |
|  |  |  |
| [Meno a priezvisko][Funkcia][Pečiatka] |  | [Meno a priezvisko][Funkcia][Pečiatka] |

Príloha č. 5 Zoznam subdodávateľov

|  |  |  |  |  |  |
| --- | --- | --- | --- | --- | --- |
| poradové číslo | meno a priezvisko alebo obchodné meno, resp. názov | adresa pobytu alebo sídlo | IČO alebo dátum narodenia, ak nebolo pridelené IČO | podiel plnenia z dohody v percentuálnom vyjadrení | údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |

Príloha č. 6 Protikorupčná doložka

1. Pre účely tejto Prílohy č. 6 - Protikorupčná doložka sa uvádza Objednávateľ ďalej len ako „MV SR“ a Dodávatelia, ďalej len ako „Druhá strana dohody“.
2. Strany dohody sa pri plnení tejto dohody zaväzujú striktne dodržiavať platné a účinné právne predpisy vzťahujúce sa ku korupcii a korupčnému správaniu, protiprávnemu ovplyvňovaniu verejných činiteľov, praniu špinavých peňazí a zaväzujú sa zaviesť a vykonávať všetky nevyhnutné a vhodné postupy a opatrenia vedúce k zabráneniu korupcie a korupčnému správaniu.
3. Druhá strana dohody vyhlasuje, že:
4. podľa jej vedomosti u žiadneho z jeho predstaviteľov, zástupcov, zamestnancov, alebo iných osôb konajúcich v jeho mene, nebola v minulosti preukázaná korupcia alebo korupčné správanie.
5. podľa jej vedomostí žiaden z jeho predstaviteľov, zástupcov, zamestnancov, alebo iných osôb konajúcich v jej mene pri poskytovaní plnenia podľa tejto dohody pre MV SR alebo v jej mene na základe tejto dohody, neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia osobe, spoločnosti alebo organizácii alebo zamestnancovi, politickej strane či hnutiu, kandidátovi na politickú nomináciu, osobe, ktorá pôsobí v zákonodarnom, správnom alebo súdnom orgáne akéhokoľvek druhu, alebo v medzinárodnej verejnej organizácii za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri plnení tejto dohody v prospech Druhej strany dohody.
6. V súvislosti s uzavretím a plnením záväzkov na základe tejto dohody sa Druhá strana dohody zaväzuje, že:
7. každá osoba konajúca v jej mene sa zdrží akejkoľvek činnosti, ktorá má povahu korupcie alebo korupčného správania, alebo poskytovania darov ktorémukoľvek zamestnancovi alebo štatutárnemu zástupcovi MV SR alebo im spriazneným osobám alebo osobe konajúcej v mene MV SR, s cieľom urýchliť bežné činnosti MV SR alebo dojednať výhody pre seba alebo inú osobu, ktorá sa podieľa na uzavretí alebo realizácii tejto dohody,
8. v prípade dôvodného podozrenia, že ktorákoľvek fyzická alebo právnická osoba konajúca v jej mene sa priamo alebo cez sprostredkovateľa podieľala na korupcii alebo korupčnom správaní alebo inej protizákonnej činnosti v súvislosti s uzavretím alebo plnením tejto dohody alebo prisľúbila, ponúkla alebo poskytla dar alebo inú nenáležitú výhodu, v očakávaní výhody pri získavaní, zachovávaní či realizácii zmluvných vzťahov s MV SR, Druhá strana dohody bezodkladne oznámi túto skutočnosť príslušnému orgánu, alebo v prípade pochybnosti o okolnostiach takéhoto dôvodného podozrenia túto skutočnosť oznámi na e-mailovú adresu: korupcia@minv.sk.
9. ako ju MV SR upozorní, že má dôvodné podozrenie o porušení ktoréhokoľvek ustanovenia tejto doložky, je Druhá strana dohody povinná poskytnúť potrebnú súčinnosť pri objasňovaní podozrenia, vrátane všetkých potrebných dokumentov. MV SR môže prijať potrebné opatrenia na ochranu svojho dobrého mena. Neposkytnutie súčinnosti na odstránenie tohto dôvodného podozrenia je dôvodom na odstúpenie od tejto dohody. Zároveň akékoľvek preukázané korupčné správanie zo strany Druhej strany dohody alebo porušenie povinností podľa tejto Protikorupčnej doložky sa považuje za podstatné porušenie tejto dohody.
10. ak sa preukáže, že Druhá strana dohody sa priamo alebo cez sprostredkovateľa podieľala na korupcii alebo inej protizákonnej činnosti v súvislosti s uzavretím alebo plnením tejto dohody, MV SR je oprávnené aj bez predchádzajúceho upozornenia odstúpiť od tejto dohody s okamžitou platnosťou bez toho, aby Druhej strane dohody vznikol akýkoľvek nárok zo zodpovednosti za odstúpenie MV SR od tejto dohody, ak nebolo dohodnuté inak. Druhá strana dohody sa zaväzuje, že ak sa preukáže jej porušenie ustanovení tejto doložky, odškodní MV SR v maximálnom možnom rozsahu alebo nahradí náklady vzniknuté v súvislosti s porušením tejto Protikorupčnej doložky.
11. Druhá strana dohody podpisom tejto dohody vyhlasuje, že
12. bola oboznámená s Protikorupčnou politikou MV SR, jej obsahu porozumela a zaväzuje sa ju rešpektovať,
13. nie je v konflikte záujmov vo vzťahu k zamestnancom MV SR, ktorí by mohli ovplyvniť realizáciu podľa tejto dohody.

*Vysvetlenie pojmov:*

* *Korupciou sa rozumie ponúkanie, sľubovanie, poskytnutie, prijatie alebo požadovanie neoprávnenej výhody akejkoľvek majetkovej alebo nemajetkovej hodnoty, konania alebo zdržanie sa konania, priamo alebo cez sprostredkovateľa, v súvislosti s obstarávaním veci všeobecného záujmu alebo v rozpore s platnými právnymi predpismi, ako aj úplatok alebo odmena pre osobu za to, aby konala alebo sa zdržala konania v súvislosti s plnením svojich povinností, výkonom právomocí, povolania alebo funkcie. Pod pojmom korupcia sa rozumie aj zneužitie moci alebo postavenia vo vlastný prospech alebo v prospech iných osôb.*
* *Korupčným správaním sa rozumie konanie poškodzujúce verejný záujem, najmä zneužívanie moci, právomoci, vplyvu či postavenia, navádzanie na takéto zneužitie, klientelizmus, rodinkárstvo, protekcionárstvo, vydieranie, uprednostňovanie osobného záujmu pred verejným záujmom pri plnení služobných alebo pracovných úloh, poskytovanie a prijímanie nenáležitých výhod bez oprávneného nároku na poskytnutie protislužby (tzv. prikrmovanie), sprenevera verejných zdrojov, prejavy, o ktorých je možné odôvodnene predpokladať, že osoba dáva najavo svoj úmysel byť účastníkom korupčného vzťahu.*
* *Spriaznenou osobou sa rozumie blízka osoba podľa § 116 zákona č. 40/1964 Zb. Občiansky zákonník v znení neskorších predpisov; príslušník určitej politickej strany, ktorej je alebo bol zamestnanec členom; fyzická osoba, právnická osoba a ich združenie, s ktorým zamestnanec udržiava alebo udržiaval obchodné styky, alebo ktorého je alebo bol členom; právnická osoba, v ktorej má zamestnanec priamo alebo nepriamo majetkovú účasť alebo osobné prepojenie prostredníctvom blízkych osôb; fyzická osoba a právnická osoba, z ktorej činnosti má zamestnanec prospech; alebo iná osoba, ktorú zamestnanec pozná na základe predchádzajúcich profesijných alebo iných vzťahov a tieto vzťahy medzi zamestnancom a dotknutou osobou vzbudzujú oprávnené obavy o nestrannosť zamestnanca.*
* *Dôvodným podozrením sa rozumie začatie trestného stíhania podľa § 199 zákona č. 301/2005 Z. z. Trestný poriadok v znení neskorších predpisov, resp. podľa § 23 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov.*
* *Preukázaním sa rozumie právoplatné rozhodnutie príslušného orgánu v merite veci.*
* *Konfliktom záujmov sa rozumie konflikt medzi verejnou funkciou a súkromnými záujmami verejného činiteľa, keď má verejný činiteľ súkromné záujmy, ktoré by mohli nepatrične ovplyvniť vykonávanie jeho služobných úloh a povinností. Je ním tiež situácia, v ktorej jednotlivec alebo subjekt, pre ktorý pracuje, je konfrontovaný s výberom medzi povinnosťami a požiadavkami svojho postavenia a vlastnými súkromnými záujmami.* ***Verejným záujmom****sa rozumie záujem, ktorý prináša majetkový alebo iný prospech všetkým občanom alebo mnohým občanom. Naproti tomu****osobným záujmom****rozumieme záujem, ktorý prináša majetkový alebo iný prospech v prospech toho, kto má právomoc, alebo jemu blízkym osobám.*
* *Vo všeobecnej definícii pod blízkymi osobami rozumieme nielen osoby blízke podľa občianskeho zákonníka, ale aj iné osoby, ktoré majú širší vzťah ako príbuzenský.*
* *Konfliktom záujmov sa rozumie aj situácia, v ktorej by obchodné, finančné, rodinné, politické alebo osobné záujmy mohli ovplyvniť názor osôb vykonávajúcich svoje povinnosti pre organizáciu.*